
[bookmark: TextBodyBegin]Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2022)0223),
–	atsižvelgdamas į Sutarties dėl Europos Sąjungos veikimo 294 straipsnio 2 dalį ir 322 straipsnio 1 dalį bei Europos atominės energijos bendrijos steigimo sutarties 106a straipsnį, pagal kuriuos Komisija pateikė pasiūlymą Parlamentui (C9‑0179/2022),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į 2022 m. spalio 31 d. Audito Rūmų nuomonę[footnoteRef:1], [1:  	OL C 446, 2022 11 24, p. 26.] 

–	atsižvelgdamas į 2001 m. lapkričio 28 d. Tarpinstitucinį susitarimą dėl sistemingesnio teisės aktų pakeitimo metodo naudojimo[footnoteRef:2], [2:  	OL C 77, 2002 3 28, p. 1.] 

–	atsižvelgdamas į 2023 m. balandžio 25 d. Teisės reikalų komiteto laišką Biudžeto komitetui ir Biudžeto kontrolės komitetui vadovaujantis Darbo tvarkos taisyklių 110 straipsnio 3 dalimi,
–	atsižvelgdamas į preliminarų susitarimą, kurį atsakingi komitetai patvirtino pagal Darbo tvarkos taisyklių 74 straipsnio 4 dalį, ir į 2023 m. gruodžio 20 d. laišku Tarybos atstovo prisiimtą įsipareigojimą pritarti Parlamento pozicijai pagal Sutarties dėl Europos Sąjungos veikimo 294 straipsnio 4 dalį,
–	atsižvelgdamas į bendrus Biudžeto komiteto ir Biudžeto kontrolės komiteto svarstymus pagal Darbo tvarkos taisyklių 58 straipsnį,
–	atsižvelgdamas į Darbo tvarkos taisyklių 110 ir 59 straipsnius,
–	atsižvelgdami į Regionų plėtros komiteto nuomonę,
–	atsižvelgdamas į Pramonės, mokslinių tyrimų ir energetikos komiteto laišką,
–	atsižvelgdamas į Biudžeto komiteto ir Biudžeto kontrolės komiteto pranešimą (A9-0180/2023),
A.	kadangi, Europos Parlamento, Tarybos ir Komisijos teisės tarnybų konsultacinės darbo grupės nuomone, Komisijos pasiūlyme, be nurodytų pakeitimų, kitų esminių pakeitimų nėra ir kadangi, kalbant apie nepakeistų ankstesnių aktų nuostatų ir minėtų pakeitimų kodifikavimą, pasiūlymu siekiama tik kodifikuoti esamus tekstus nekeičiant jų esmės;
1.	priima per pirmąjį svarstymą toliau pateiktą poziciją, atsižvelgęs į Europos Parlamento, Tarybos ir Komisijos teisės tarnybų konsultacinės darbo grupės rekomendacijas;
2.	pritaria Europos Parlamento ir Tarybos bendram pareiškimui, pridėtam prie šios rezoliucijos, jis bus paskelbtas Europos Sąjungos oficialiojo leidinio C serijoje;
3.	pritaria Europos Parlamento, Tarybos ir Komisijos bendram pareiškimui, pridėtam prie šios rezoliucijos, jis bus paskelbtas Europos Sąjungos oficialiojo leidinio C serijoje;
4.	atsižvelgia į Komisijos pareiškimus, pridėtus prie šios rezoliucijos;
5.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
6.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.


P9_TC1-COD(2022)0162
Europos Parlamento pozicija, priimta 2024 m. kovo 14 d. per pirmąjį svarstymą, siekiant priimti Europos Parlamento ir Tarybos reglamentą (ES, Euratomas) 2024/... dėl Sąjungos bendrajam biudžetui taikomų finansinių taisyklių (nauja redakcija)
(Kadangi Parlamentas ir Taryba pasiekė susitarimą, Parlamento pozicija atitinka galutinį teisės aktą, Reglamentą (ES, Euratomas) 2024/2509.)


TEISĖKŪROS REZOLIUCIJOS PRIEDAS

[bookmark: DocEPLastPosition]Bendras pareiškimas dėl palūkanų ar kitų mokesčių, mokėtinų už panaikintas ar sumažintas baudas, kitas nuobaudas ar sankcijas, biudžetinio traktavimo, pateiktas priimant Reglamentą (ES, Euratomas) 2024/2509
„Europos Parlamentas ir Taryba susitarė, kad palūkanos ar kiti mokesčiai, mokėtini už panaikintas ar sumažintas baudas, kitas nuobaudas ar sankcijas, dabartinės daugiametės programos galiojimo laikotarpiu bus įrašomi kaip neigiamos pajamos. Tai yra draudimo gauti neigiamas pajamas išimtis, kuri taikoma tik šiuo konkrečiu, nenumatytu atveju.
Nedarant poveikio atitinkamoms prerogatyvoms, Europos Parlamentas, Taryba ir Komisija, atsižvelgdami į ankstesnę patirtį ir numatomus būsimus pokyčius, susitaria išnagrinėti ilgalaikį tvarų sprendimą, atitinkantį Finansinio reglamento biudžeto principus, dėl tokių palūkanų ar kitų mokesčių finansavimo, kuris būtų taikomas po 2027 m., be kita ko, kiek tai susiję su mokėtinų baudų ar kitų nuobaudų, kurios turi būti grąžintos kaip tinkama kompensacija įmonėms gavėjoms tokiais atvejais, norma.


Bendras Europos Parlamento, Tarybos ir Komisijos pareiškimas dėl bendros duomenų gavybos ir rizikos vertinimo priemonės, numatytos Finansinio reglamento 36 straipsnyje, pateiktas priimant Reglamentą (ES, Euratomas) 2024/2509
„Europos Parlamentas, Taryba ir Komisija (toliau – trys institucijos) pripažįsta, kad svarbu stiprinti Sąjungos finansinių interesų apsaugą, kaip pripažinta 2020 m. gruodžio 16 d. Tarpinstituciniame susitarime ir kaip nustatyta SESV 325 straipsnyje.
Visos trys institucijos sutinka, kad šią priemonę būtina toliau plėtoti laikantis IT saugumo ir duomenų apsaugos taisyklių. Siekiant sumažinti administracinę naštą ir išvengti neproporcingų IT išlaidų valstybėms narėms ir kitiems naudotojams, bus atsižvelgiama į valstybėse narėse nustatytas patvirtintas sistemas.
Trys institucijos įsipareigoja bendradarbiauti toliau plėtojant šią priemonę. Komisija patvirtina, kad ji, konsultuodamasi su naudotojais, toliau plėtos šią priemonę ir siūlys valstybėms narėms paramą bet kokiems techniniams klausimams spręsti. Valstybės narės bendradarbiaus su Komisija, kad būtų galima užtikrinti sąveikai su atitinkamomis IT sistemomis ir duomenų bazėmis būtiną sinergiją.
Komisijai atlikus vertinimą, kuriuo nustatoma, ar priemonė parengta remiantis Finansinio reglamento 36 straipsnio 6 dalyje nurodytais kriterijais, trys institucijos, nepažeisdamos savo atitinkamos kompetencijos, įsipareigoja išnagrinėti ir persvarstyti privalomą priemonės naudojimą daugiametės finansinės programos po 2027 m. laikotarpiu.


Vienašalis Komisijos pareiškimas dėl įsipareigojimų panaikinimo, pateiktas priimant Reglamentą (ES, Euratomas) 2024/2509
„Rengdama laikotarpiui po 2027 m. skirtą daugiametę finansinę programą Komisija išnagrinės, ar išplėsti galimybes vėl panaudoti panaikintus įsipareigojimus atitinkančius asignavimus. Tai nedaro poveikio būsimam Komisijos pasiūlymui dėl daugiametės finansinės programos po 2027 m. ir Sutartyse nustatytai Komisijos teisei inicijuoti teisės aktus.


[bookmark: _GoBack]Vienašalis Komisijos pareiškimas dėl ankstyvojo nustatymo ir draudimo dalyvauti procedūroje sistemos, pateiktas priimant Reglamentą (ES, Euratomas) 2024/2509
„Europos Komisija pripažįsta, kad svarbu mažinti administracinę naštą, kuri valstybių narių institucijoms susidaro dėl ankstyvojo nustatymo ir draudimo dalyvauti procedūroje sistemos (EDES) taikymo srities tikslinio išplėtimo, į ją įtraukiant pasidalijamąjį valdymą ir tiesioginį valdymą kartu su valstybėmis narėmis. 
Komisija yra įsipareigojusi valstybėms narėms parengti išsamias gaires ir surengti mokymus EDES įgyvendinimo ir jos duomenų bazės naudojimo klausimais. 
Komisija EDES duomenų bazę toliau tobulins, pavyzdžiui, suteiks galimybę atlikti kelių subjektų paiešką ir pagerins jos konfigūraciją.
Komisija sieks užtikrinti EDES ir atitinkamų nacionalinių sistemų IT sąveikumą, kad būtų supaprastintas procesas ir sudarytos sąlygos greičiau patikrinti, ar atitinkami asmenys arba subjektai yra patekę į situaciją, dėl kurios draudžiama dalyvauti procedūroje.
Komisija patvirtina, kad visi su EDES susiję prašymai suteikti papildomos informacijos neviršys to, kas yra tikrai būtina ir proporcinga, ir bus tvarkomi laikantis taikomų duomenų apsaugos taisyklių. Primenama, kad Europos duomenų apsaugos priežiūros pareigūno nuomonėje dėl Komisijos pasiūlymo dėl Finansinio reglamento išdėstymo nauja redakcija neiškelta jokių susirūpinti dėl EDES verčiančių klausimų.
Komisija yra įsipareigojusi sudaryti sąlygas sklandžiai pereiti prie EDES taikymo, glaudžiai bendradarbiaujant su valstybėmis narėmis.

